CELEX: 62019CN0135
Language: hu
Date: 2019-02-20 00:00:00
Title: C-135/19. sz. ügy: Az Oberster Gerichtshof (Ausztria) által 2019. február 20-án benyújtott előzetes döntéshozatal irántikérelem — Pensonsversicherungsanstalt kontra CW

20.5.2019   
            
            
               HU
            
            
               Az Európai Unió Hivatalos Lapja
            
            
               C 172/14
            
         
      Az Oberster Gerichtshof (Ausztria) által 2019. február 20-án benyújtott előzetes döntéshozatal iránti kérelem — Pensonsversicherungsanstalt kontra CW
      (C-135/19. sz. ügy)
      (2019/C 172/17)
      Az eljárás nyelve: német
      
         A kérdést előterjesztő bíróság
      
      Oberster Gerichtshof
      
         Az alapeljárás felei
      
      
         Felperes: Pensonsversicherungsanstalt
      
         Alperes: CW
      
         Az előzetes döntéshozatalra előterjesztett kérdések
      
      
                  1.
               
               
                  A szociális biztonsági rendszerek koordinálásáról szóló, 2004. április 29-i 883/2004/EK európai parlamenti és tanácsi rendelet (1) rendelkezései alapján az osztrák rehabilitációs támogatást
                  
                              —
                           
                           
                              a rendelet 3. cikke (1) bekezdésének a) pontja szerinti betegségi ellátásnak vagy
                           
                        
                              —
                           
                           
                              a rendelet 3. cikke (1) bekezdésének c) pontja szerinti rokkantsági ellátásnak vagy
                           
                        
                              —
                           
                           
                              a rendelet 3. cikke (1) bekezdésének h) pontja szerinti munkanélküli ellátásnak kell-e minősíteni?
                           
                        
            
                  2.
               
               
                  Az elsődleges jogra tekintettel úgy kell-e értelmezni a 883/2004/EK irányelvet, hogy egykori lakóhely szerinti államként és foglalkoztatás helye szerinti államként valamely tagállam köteles egy másik tagállamban lakóhellyel rendelkező személynek olyan ellátásokat nyújtani, mint az osztrák rehabilitációs támogatás, ha e személy az egészség- és nyugdíjbiztosítási ágakban a biztosítási idejének nagy részét munkavállalóként e másik tagállamban szerezte meg (miután lakóhelyét évekkel korábban e másik tagállamba helyezte át), és azóta nem részesült ellátásban az egykori lakóhelye és foglalkoztatási helye szerinti állam egészség- és nyugdíjbiztosítási rendszerében?
               
            
         (1)  HL 2004. L 166., 1. o.; magyar nyelvű különkiadás: 5. fejezet, 5. kötet, 72. o.